

**สำเนาคู่ฉบับ**

ที่ กบ ๐๐๒๓.6/ว

ถึง ที่ว่าการอำเภอ ทุกอำเภอ ที่ทำการองค์การบริหารส่วนจังหวัดกระบี่ และสำนักงานเทศบาลเมืองกระบี่

ด้วยจังหวัดกระบี่ได้รับแจ้งจากกรมส่งเสริมการปกครองท้องถิ่นว่า คณะกรรมการ ศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ได้มีมติเมื่อวันที่ 19 พฤศจิกายน 2567 เห็นชอบแนวทางการป้องกันและบรรเทาสาธารณภัยด้านการเกษตร ในช่วงฤดูแล้ง ปี 2567/68 (ช่วงเดือนพฤศจิกายน 2567 - เดือนเมษายน 2568) เพื่อเป็นกรอบแนวทางการดำเนินงานป้องกันและลดความเสี่ยงจากสถานการณ์ภัยพิบัติด้านการเกษตร และเตรียมความพร้อมให้กับส่วนราชการ ที่เกี่ยวข้อง เพื่อให้การช่วยเหลือและบรรเทาความเดือดร้อนให้แก่เกษตรกรผู้ประสบภัยพิบัติอย่างเป็นระบบ รวดเร็ว และมีประสิทธิภาพ รวมทั้งได้กำหนดมาตรการป้องกันและเผชิญเหตุภัยแล้งด้านการเกษตร ดังนี้ 1) การเตรียมความพร้อมป้องกันและลดผลกระทบ 2) การเผชิญเหตุ และการบรรเทาทุกข์ 3) การฟื้นฟู และสร้างใหม่ให้ดีกว่าเดิม

ดังนั้น เพื่อให้การป้องกันและบรรเทาสาธารณภัยด้านการเกษตรในช่วงฤดูแล้ง ปี 2567/68 (เดือนพฤศจิกายน 2567 - เมษายน 2568) เป็นไปด้วยความเรียบร้อย จังหวัดกระบี่จึงขอแจ้งแนวทางดังกล่าวข้างต้นให้องค์กรปกครองส่วนท้องถิ่นใช้ประโยชน์ต่อไป รายละเอียดปรากฏตามสิ่งส่งมาพร้อมนี้ สำหรับอำเภอให้แจ้งองค์กรปกครองส่วนท้องถิ่นในพื้นที่ทราบด้วย

 จังหวัดกระบี่

 มกราคม 2568



สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899